ΑΡ. ΠΡ. 82 Ηράκλειο 25-10-2017

# *ΠΡΟΚΗΡΥΞΗ*

## *4ου ΠΑΓΚΡΗΤΙΟΥ ΠΡΩΤΑΘΛΗΜΑΤΟΣ ΤΕΝΙΣ 2017*

***ΠΡΑΣΙΝΟΥ ΓΗΠΕΔΟΥ***

***4 ΚΑΙ 5 ΝΟΕΜΒΡΙΟΥ 2017***

## ΑΝΟΙΚΤΗΣ ΣΥΜΜΕΤΟΧΗΣ ΓΙΑ ΑΓΟΡΙΑ ΚΑΙ ΚΟΡΙΤΣΙΑ 9 & 10 ΕΤΩΝ

## (ΓΕΝΝΗΜΕΝΑ 2007 – 2008)

Η Ζ΄ Έ.Φ.Σ.Α.Κ. αναθέτει στον Ο.Α. ΣΟΥΔΑΣ τη διοργάνωση του 4ου Παγκρήτιου πρωταθλήματος τένις Πράσινου Γηπέδου 2017 ανοικτής συμμετοχής για Αγόρια και Κορίτσια ηλικίας 9 και 10 ετών (γεννημένα 2007 και 2008) **το Σάββατο 4 και την Κυριακή 5 Νοεμβρίου 2017**.

Οι αγώνες θα διεξαχθούν σε 4 γήπεδα green set που διαθέτει ο Ο.Α. ΣΟΥΔΑΣ στο Δημοτικό Ναυταθλητικό Κέντρο Σούδας

Δικαίωμα συμμετοχής έχουν όλοι οι αθλητές που ανήκουν στα Σωματεία – Μέλη της Ζ΄ Ε.Φ.Σ.Α.Κ..

**ΏΡΑ ΕΓΓΡΑΦΗΣ ΑΘΛΗΤΩΝ / ΑΘΛΗΤΡΙΩΝ:**

Σάββατο 4/11/2017 Αγόρια - Κορίτσια: 9:00 – 9:30

### ΔΗΛΩΣΕΙΣ ΣΥΜΜΕΤΟΧΗΣ:

Οι δηλώσεις συμμετοχής γίνονται συμπληρώνοντας την σχετική φόρμα και στέλνοντάς την στο e-mail της Ζ΄ Ένωσης info@zenositennis.gr **έως την Τρίτη 31/10/2017 και ώρα 20.00.**

Στη δήλωση συμμετοχής πρέπει να αναφέρεται το ονοματεπώνυμο του αθλητή / αθλήτριας, η ημερομηνία γέννησης καθώς και ο Α.Μ. ΕΦΟΑ.

**ΥΠΕΥΘΥΝΟΣ ΑΓΩΝΩΝ:**

Ορίζεται ο κ. **Πετράκης Παναγιώτης**

**ΕΠΙΔΙΑΙΤΗΤΕΣ ΑΓΩΝΩΝ:**

Ορίζεται η κα. **Τσιτσιριδάκη Κατερίνα** (6977-043595)

**ΕΠΙΒΛΕΠΟΝΤΕΣ ΓΗΠΕΔΩΝ: (1 ΕΠΙΒΛΕΠΟΝ ΑΝΑ 2 ΓΗΠΕΔΑ)**

Ορίζονται οι **Παπαγιαννάκης Αντώνης** και **Ριτζάκη Μαρία**

**ΙΑΤΡΙΚΗ ΚΑΛΥΨΗ:**

Θα ανακοινωθεί

**ΥΠΟΧΡΕΩΣΕΙΣ ΑΘΛΗΤΩΝ & ΑΘΛΗΤΡΙΩΝ:**

Προσκόμιση Δελτίου αθλητή Ε.Φ.Ο.Α., ιατρική βεβαίωση με ισχύ 1 έτους, τήρηση κώδικα συμπεριφοράς και παράβολο συμμετοχής 10 €.

### ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ:

**ΟΜΑΔΙΚΟΙ ΑΓΩΝΕΣ ΑΓΟΡΙΩΝ – ΚΟΡΙΤΣΙΩΝ**

**ΜΟΝΑ & ΔΙΠΛΑ DAVIS CUP & FEDERATION CUP**

**Μονά - Διπλά:**

**Γήπεδα – Μπάλες:** Οι αγώνες (μονά & διπλά) παίζονται σε κανονικές διαστάσεις μονού γηπέδου (23,77μ. x 8,23μ. – 91,4 εκ. ύψος φιλέ) με πράσινες μπάλες (25% χαμηλότερης πίεσης).

**Μορφή αγώνων:** Δύο (2) ξεχωριστές κατηγορίες αγόρια (Davis Cup) & κορίτσια (Federation Cup) με το σύστημα round robin (όλοι με όλους στο γκρουπ). Κάθε σύλλογος συμμετέχει με όσες ομάδες επιθυμεί. Οι ομάδες μπορούν να αποτελούνται από **2-4** αθλητές.

**Τρόπος διεξαγωγής:** Οι ομάδες χωρίζονται σε 4 γκρουπ (ή και παραπάνω) των 3–4 ομάδων με τέτοια κλήρωση ώστε να αποφευχθεί να συναντηθούν στο ίδιο γκρουπ ομάδες από τον ίδιο σύλλογο εκτός και αν κάποιος σύλλογος διαθέτει πολλές ομάδες και δεν γίνεται διαφορετικά. Κάθε συνάντηση θα περιλαμβάνει 2 μονά και 1 διπλό και νικήτρια θα είναι η ομάδα που θα κατακτά τις περισσότερες νίκες. Η σειρά των αγώνων θα είναι το Νο2 vs Νο2, το διπλό και Νο1 vs Νο1. Πριν την έναρξη **του τουρνουά** ο προπονητής κάθε ομάδας δηλώνει ποιος αθλητής είναι το Νο1, το Νο2, **το Νο3 και το Νο4** και αυτή η σειρά δεν αλλάζει ως το τέλος. Αν σε μία ομάδα υπάρχουν 3 **ή 4** αθλητές τότε ο προπονητής επιλέγει ποιοι θα παίξουν τα μονά και το διπλό **αλλά σε κάθε συνάντηση θα πρέπει να αγωνισθούν όλοι οι αθλητές της ομάδας.** Το Νο1 μπορεί να παίξει μόνο σαν Νο1, το Νο2 και σαν Νο1 (αν δεν παίξει το πραγματικό Νο 1) ενώ **οι αναπληρωματικοί καλύπτουν τα κενά ακολουθώντας πάντα τη σειρά.** Στο διπλό μπορούν να αγωνισθούν οποιοιδήποτε 2 παίκτες Την 1η θέση σε κάθε γκρουπ παίρνουν οι ομάδες που θα πετύχουν τις περισσότερες νίκες. Σε περίπτωση διπλής ισοβαθμίας νικήτρια ανακηρύσσεται η ομάδα που έχει κερδίσει το μεταξύ τους παιχνίδι. Σε περίπτωση τριπλής ή παραπάνω ισοβαθμίας τότε μετράει η διαφορά των σετ, η διαφορά των game, τα περισσότερα κερδισμένα σετ, τα περισσότερα κερδισμένα game και σε περίπτωση που όλα τα παραπάνω κριτήρια συμπίπτουν θα γίνεται κλήρωση. **Στην συνέχεια οι 1ες ομάδες αγωνίζονται χιαστί σε 2 ημιτελικούς και τον τελικό.**

**Αγώνες**: Όλοι οι αγώνες ολοκληρώνονται στο 1 σετ των 6 game με tie-break των 7 πόντων στο **6/6.** **Στα διπλά ισχύει ο κανονισμός χωρίς πλεονέκτημα (No Ad score), σε περίπτωση ισοπαλίας (40-40) η ομάδα που υποδέχεται επιλέγει σε ποια μεριά θα γίνει το σερβίς (Ad court ή Deuce court) και όποια ομάδα κερδίσει τον πόντο κερδίζει και το game.** Η καθοδήγηση των παικτών (coaching) επιτρέπεται **μόνο κατά τις αλλαγές γηπέδων** και όχι ανάμεσα στους πόντους.

**ΕΚΔΗΛΩΣΕΙΣ:** Ομαδικό παιχνίδι

**ΕΝΗΜΕΡΩΣΗ – ΠΛΗΡΟΦΟΡΙΕΣ:**

 Για ότι αφορά το 2 Παγκρήτιο πρωτάθλημα τένις Πράσινου Γηπέδου 2017 μπορείτε να επικοινωνείτε στο τηλέφωνο της Ζ΄ Ένωσης 2810 223040 και στον Επιδιαιτητή των αγώνων.

Με εκτίμηση

 Ο ΠΡΟΕΔΡΟΣ Ο Γ.ΓΡΑΜΜΑΤΕΑΣ

 Ιωάννης Σπυριδάκης Παντελής Σταυρουλάκης